
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση μεταφοράς συντελεστή δόμησης ακινήτου, που βρίσκεται 
εντός του ρυμοτομικού σχεδίου Ηρακλείου (Κρήτης). 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου κληροδοτήματος 
Μαλλιαροπούλου στην Τρίπολη (Αρκαδίας) επί των οδών 
Βασ. Παύλου - πλατεία Αγ. Βασιλείου και καθορισμός ειδι¬ 


κών όρων και περιορισμών δόμησης. 2 

:ρακτηρισμός ως διατηρητέου του κτιρίου που βρίσκεται επί 
των οδών Αγαθουπόλεως 39 και Σταυροπούλου στην πε¬ 
ριοχή Αγίου Μελετίου της Αθήνας και καθορισμός ειδικών 
όρων και περιορισμών δόμησης. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση μεταφοράς συντελεστή δόμησης ακινήτου, που βρίσκεται 
εντός του ρυμοτομικού σχεδίου Ηρακλείου (Κρήτης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 880/79 (ΦΕΚ 58/Α) και ειδικότερα το άρθρο 

2 . 

2. Τις διατάξεις του Π. Δ/τος 470/79 (ΦΕΚ 138/Α). 

3. Τις διατάξεις του Π. Δ/τος 510/79 (ΦΕΚ 154/Α). 

4. Τις διατάξεις του Ν. 1032/1980 (ΦΕΚ 57/Α) και ειδικότερα τα 
άρθρα 2, 3 και 7. 

5. τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1). 

6. Την υπ’ αριθ. 18464/1985 δήλωση (πράξη συναίνεσης) του 
Εμμανουήλ Κοθρή, κατοίκου Παλαιού Ψυχικού (Αττικής) οδός 
Τακίνθων.αριθ. 24, ο οποίος, τυγχάνει αποκλειστικός κύριος του 
παρακάτω περιγραφομένου ακινήτου. 

7. Την κατόπιν αυτοψίας του πολιτικού μηχανικού Αριστείδη 
Πατεριανάκη της Διεύθυνσης Πολεοδομίας και Π.Ε. του Δήμου 
Ηρακλείου επιβεβαίωση των εμπλεκομένων στον υπολογισμό του 
μεταφερομένου συντελεστή δόμησης στοιχείων του ακινήτου που 
βρίσκεται στη συμβολή των οδών Επιμενίδου. και 25ης Αυγούστου 
του ρυμοτομικού σχεδίου Ηρακλείου Κρήτης. 


8. Την υπ’ αριθ. 71245/13562/85/18.4.1986 απόφαση του 
Υπουργού Περιβάλλοντος Χωροταξίας και Δημοσίων Έργων για την 
προέγκριση έκδοσης τίτλου μεταφοράς. 

9. Την υπ’ αριθ. 546/1985 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου 
(βαρυνομένου), που βρίσκεται στη συμβολή των οδών Επιμενίδου και 
25ης Αυγούστου του ρυμοτομικού σχεδίου Ηρακλείου Κρήτης, που 
έχει χαρακτηρισθεί ως οίκημα χρήζον ειδικής Κρατικής Προστασίας 
με την υπ’ αριθ. ΤΠΠΕ/ΑΡΧΑΙΟ Τ/Α/Φ31/21276/2292/4.8. 
1976 απόφαση του Υπουργού Πολιτισμού και Επισστημών (ΦΕΚ 
1033/τ.Β) και του οποίου αποκλειστικός κύριος τυγχάνει ο παραπάνω 
αϊτών την μεταφορά του συντελεστή Εμμανουήλ Κοθρής, όπως το 
βαρυνόμενο ακίνητο φαίνεται με στοιχεία Α, Β, Γ, Δ, Ε, Ζ, Η, θ, I, 
Κ, Λ, Μ, Α στο σχετικό προτώτυπο διάγραμμα σε κλίμακα 1:100, 
που θεωρήθηκε από τον Προϊστάμενο της Διεύθυνσης Πολεοδομικών 
Εφαρμογών με την υπ’ αριθ. 44515/1986 πράξη του και που συνο¬ 
πτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου 392,00 τετρ. μέτρα. 

β. Συντελεστής δόμησης για τη μεταφορά δύο και οκτώ δέκατα (2,8). 

γ. Δομήσιμες επιφάνειες που αντιστοιχούν σ’ αυτό είναι 392,00 X 2,8 - 
1097,60 τετρ. μέτρα. 

δ. Δομημένη επιφάνεια 903,60 τετρ. μέτρα. 

ε. Μεταφερόμενη δομήσιμη επιφάνεια 1097,60 — 903,60 - 194,00. 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του παραπάνω ιδιοκτήτη για εμβαδόν 194,00 τετρ. μέτρων. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1986 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΕΥΑΓΓΕΛΟΣ ΚΟΥΛΟΥΜΠΗΣ 












ΗΡΑΚΛΕΙΕ [ΚΡΡ7ΉΕ) 


















6958 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 47231/2558 (2) 

Χαρακτηρισμός ως διατηρητέου του κτιρίου κληροδοτήματος Μαλλιαροπού- 

λου στην Τρίπολη (Αρκαδίας) επί των οδών Βασ. Παύλου - πλατεία 

Αγ. Βασιλείου και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β) και ειδικότερα το άρθρο 5, 
όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 22.4.1986 αιτιολαγική έκθεση της Δ/νσης Παραδοσιακών 
Οικισμών και Περιβάλλοντος (Γ7), που κοινοποιήθηκε στο Δήμο Τρίπολης 
και στους διαχειριστές του Μαλλιαροπούλειου κληροδοτήματος. 

4. Την υπ’ αριθ. 4/6.2.86 πράξη της Διαχειριστικής Επιτροπής 
του Μαλλιαροπούλειου Κληροδοτήματος, αποφασίζουμε: 

1. Χαρακτηρίζονται διατηρητέες οι όψεις του διόροφου νεοκλασσικού 
κτιρίου — κληροδοτήματος Μαλλιαρόπουλου στην Τρίπολη (Αρκαδίας) 
επί της πλατείας Αγ. Βασιλείου και Βασ. Παύλου, όπως φαίνεται 
σημειωμένο με διαγράμμιση στο πρωτότυπο διάγραμμα υπό κλίμ. 
1:2000, θεωρημένο με την υπ’ αριθ. 47231/86 πράξη του Προϊσταμέ¬ 
νου της Δ/νσης Πολεοδομικών Εφαρμογών, του οποίου συνοπτικό 
αντίγραφο δημοσιεύεται με την παρούσα απόφαση. 

2. Το εσωτερικό του κτιρίου και η στέγη μπορούν να ανακατασκευα- 
σθούν στο ίδιο περίγραμμα κατόψεως του υπάρχοντος με δύο ορόφους 
και πατάρι πάνω από το ισόγειο επιφάνειας 125 μ 2 . 

3. Το συνολικό ύψος του νέου κτιρίου (με στέγη) δεν θα υπερβαίνει το 
ύψος του υπάρχοντος 11,35 μ., μέτρούμενο από τη στάθμη του πεζοδρομίου, 

4. Στις χαρακτηριζόμενες διατηρητέες όψεις του κτιρίου απαγο¬ 
ρεύεται κάθε αφαίρεση, αλλοίωση ή καταστροφή των αρχιτεκτονι¬ 
κών ή διακοσμητικών στοιχείων τους. 


5. 'Για την ανακατασκευή του κτιρίου επιτρέπεται η κατασκευή 
φέροντος οργανισμού με τοποθέτηση υποστυλωμάτων εσωτερικά από 
τις διατηρητέες όψεις, χωρίς εμφανή στοιχεία και χωρίς αλλοίωση αυ¬ 
τών. 

6. Επιτρέπεται η επέκταση του κτιρίου στο επί της οδού Βασ. 
Παύλου ακάλυπτο τμήμα του οικοπέδου του κληροδοτήματος κατά 
επιφάνεια 120 μ 2 , σύμφωνα με το διάγραμμα κάλυψης υπό κλίμακα 
1:100 θεωρημένο με την υπ’ αριθ. 47231/1986 πράξη του Προϊστα¬ 
μένου της Δ/νσης Πολεοδομικών Εφαρμογών, του οποίου αντίγραφο 
δημοσιεύεται με την παρούσα απόφαση. Στις όψεις του νέου κτιρίου 
θα χρησιμοποιηθούν τα ίδια μορφολογικά και διακοσμητικά στοιχεία 
και θα τηρηθούν οι ίδιοι οριζόντιοι άξονες, ώστε το νέο κτίριο να 
αποτελέσει ενιαίο σύνολο με το υπάρχον (ανακατασκευή). 

7. Απαγορεύονται οι φωτεινές επιγραφές και οι διαφημίσεις σε 
οποιαδήποτε θέση του κτιρίου. Επιτρέπονται μόνο μικρές επιγραφές 
που υποδηλώνουν τη χρήση του, μετά από έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

8. Πριν από την έκδοση της οικοδομικής άδειας η αρχιτεκτονική μελέτη 
ανακατασκευής και επέκτασης του κτιρίου θα εγκριθεί από την αρμόδια Ε.Π. 
Α.Ε. 

Κάθε, εργασία προσθήκης ή ανέγερσης νέας οικοδομής στα 
όμορα του διατηρητέου κτιρίου οικόπεδα ελέγχεται πριν από την 
έκδοση της άδειας οικοδομής από την Ε.Π.Α.Ε. ως προς το προ- 
βλεπόμενο ύψος και το διάγραμμα κάλυψης του οικοπέδου, ώστε 
ο όγκος του και η διαμόρφωση των όψεων να μην έρχονται σε 
αντίθεση με τον όγκο του διατηρητέου κτιρίου. 

Η ισχύς της παρούσας απόφσης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 15 Ιουλίου 1986 
ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 49612/2744 (3) 

Χαρακτηρισμός ως διατηρητέου του κτιρίου που βρίσκεται επί των οδών 

Αγαθουπόλεως 39 και Σταυροπούλου στην περιοχή Αγίου Μελετίου 

της Αθήνας και καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρα 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 26.5.1986 αιτιολογική έκθεση της Δ/νσεως Παραδο¬ 
σιακών Οικισμών και Περιβάλλοντος (Γ7). 

4. Την από 5.6.1986 (αρ. πρ. 48806/2710/25.6.86 απάντηση 
των Χρυσοϋλα Πλατανιώτου, Ιωάννη Πλατανιώτη, Κρύστας Πλα¬ 
τανιώτου — Βούλγαρη, Μαρίκας Χριστοπούλου, Μαίρης — Λίζας 
Χιόνη, Αγγελικής Μοδινού και την από 25.6.86 (αριθ. πρ. 
49612/2744/30.6.86) απάντηση των Νικάολάου Βλάχα και Αι¬ 
κατερίνης Καλύβα, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί 
των οδών Αγαθουπόλεως 39 και Σταυροπούλου στην περιοχή 
Αγίου Μελετίου της Αθήνας, φερόμενο ως ιδιοκτησία Χρυσούλας 
Πλατανιώτου, Ιωάννη Πλατανιώτη, Κρύστας Πλατανιώτου — 
Βούλγαρη, Μαρίκας Χριστοπούλου, Μαίρης - Λίζας Χιόνη, Αγγε¬ 
λικής Μοδινού, Νικολάου Βλάχα και Αικατερίνης Καλύβα όπως 


αυτό φαίνεται σημειωμένο με διαγράμμιση στο πρωτότυπο τοπο¬ 
γραφικό σε κλίμακα 1:500 που θεωρήθηκε από τον προϊστάμενο 
της Δ/νσης Πολεοδομικών Εφαρμογών με την υπ’ αρ. 
49612/1986 πράξη του και που συνοπτικό του αντίτυπο δημο¬ 
σιεύεται με την παρούσα απόφαση γιατί αποτελεί αξιόλογο δείγμα 
της νεοκλασσικής αρχιτεκτονικής των αρχών του αιώνα. 

2. Απαγορεύεται κάθε αφαίρεση, αλλοίωση ή καταστροφή των επί μέρους 
αρχιτεκτονικών και διακοσμητικών στοιχείων του διατηρητέου κηρίου. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών 
και διαφημίσεων στο διατηρητέο κτίριο. Επιτρέπεται μόνο η τοπο¬ 
θέτηση επιγραφών μικρών διαστάσεων που υποδουλώνουν τυχόν 
χρήση του κτιρίου μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

5. Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Αθήνα, 23 Ιουλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

